stanford-oval/wikipedia huggingface dataset:
אשכול (הוצאה לאור)
היסטוריה

נוסד בעיר סאנוק שבפולין, שם הוקם בית דפוס מקומי בניהולו של הרב דוד יואל וינפלד.
בשנת תרצ"ו עלה לארץ בנו, הרב יעקב שאול וינפלד (מחבר הספר "משנת יעקב"), והביא עמו באוניה מספר מכונות דפוס מבית הדפוס של אביו. ויינפלד התיישב בירושלים, ופתח בה הוצאת ספרים בשם "אשכול" מתוך מטרה להוציא לאור ספרי יסוד יהודיים בדפוס מחודש, באותיות מאירות עיניים, יחד עם הקפדה על כל כללי הדקדוק. על הספר הראשון שנדפס בשנת ה'תרצ"ח מופיע השם 'דפוס וינפלד'.
הוצאת אשכול הדפיסה במשך השנים ספרי-יסוד בתחום היהדות שהוגהו נערכו ובדרך כלל גם נוקדו, בידי תלמידי חכמים ודקדקנים. הקדמת הרמב"ם למשניות במהדורת "אשכול", הוגהה בידי הרב שמואל הלוי ואזנר, הרב עזרא ציון מלמד תיקן וערך את מהדורת ספר החינוך, הרב מאיר מאזוז ניקד את הסליחות, והרב קלמן כהנא חיבר את הקונטרס "קיצור המצוות התלויות בארץ" שהודפס כנספח למהדורת קיצור שולחן ערוך.
דברי דפוס בולטים > אשכול

כמה מדברי הדפוס שבהוצאת "אשכול" זכו לתפוצה רחבה: סידור "תפילת כל פה" ומחזורי התפילה "מחזור רבא", ששה סדרי משנה מנוקדים ועוד, נפוצו במשך השנים בכל רחבי העולם היהודי.
דברי דפוס בולטים > אשכול > יסוד מלכות

יסוד מלכות הוא פירוש שאותו חיבר הרב יוסף שלום וינפלד בנו של הרב יעקב שאול וינפלד בעל הוצאת אשכול, חידושו העיקרי הוא הנגשה גרפית ופירוש מילולי של הטקסט הקדום באמצעות הצמדת הפירוש מילה-מול-מילה, שורה תחת שורה, מה שמקל מאוד על המחפשים להבין את פירוש המילים תוך כדי התפילה בלי צורך לבדוק בספרי מפרשים שונים. הפירוש זכה להסכמות נלהבות מרבים מגדולי ישראל כמו האדמור מויזניץ שהיה מורו ורבו, רבי משה הלברשטאם, הרב שמואל הלוי ואזנר, האדמור מגור בעל הפני מנחם, הרב עובדיה יוסף, הרב יצחק כדורי ועוד רבנים רבים נוספים.
בשנים האחרונות יצאו לאור ספרים רבים עם פירוש יסוד מלכות כמו: תהילים, סידור תפילה, מחזור, חמישה חומשי תורה, נ"ך, זמירות שבת ועוד.
דברי דפוס בולטים > שי למורא

סדור תפלות לימי השנה על פי נוסח האריז"ל, עם פירוש שי למורא, 2 כרכים. חמשה חמשי תורה, עם פירוש שי למורא בשלוש מהדורת, 5 כרכים תשע"א.
ספר תהילים, עם פירוש רש"י ופירוש שי למורא.
חלוקת ההוצאת ספרים לשני בניו של המייסד

בשנת תשמ"ט נפטר מייסד הוצאת 'אשכול', הרב יעקב שאול וינפלד, ובניו חילקו ביניהם את זכויות ההוצאה לאור של הספרים שבהוצאת אביהם. חלק גדול מספרי ההוצאה לאור, הועברו לבנו הרב שמואל יהודה וינפלד שפתח הוצאת ספרים בשם "שי למורא" מתוך הפסוק "כל סביביו יובילו שי למורא", כשהוא רומז את שמו הפרטי (שמואל יהודה) בראשי תיבות, ותחת שם ההוצאה לאור המקורית - "אשכול" המשיך אחיו הרב יוסף שלום ויינפלד.
הערות שוליים

↑  ספר תהילים יסוד מלכות עמוד ב ושם בעמודים הבאים הסכמות הרבנים הנוספים.
| --- | --- |
בקרת זהויות :  NLI: 987007585491305171  LCCN: nr91027525  VIAF: 136477419   WorldCat (עם VIAF): 136477419 
סמל הוצאת ספרים שי למורא
מייס וינדו

| --- | --- |

 שם סרט:  מלחמת הכוכבים
 תוכנית טלוויזיה:  מלחמת הכוכבים: מלחמת המשובטים
 הופעה ראשונה:  מלחמת הכוכבים - פרק 1: אימת הפנטום
 הופעה אחרונה:  מלחמת הכוכבים - פרק 3: נקמת הסית'
 יוצרים:  ג'ורג' לוקאס
 גילום הדמות:  סמואל ל. ג'קסון
 דיבוב:  סמואל ל. ג'קסון, טרנס ס. קארסון, קווין מייקל ריצ'רדסון
 מידע
 תאריך לידה:  BBY 72
 מקום לידה:  Haruun Kal 
 גזע:  אדם
 מין:  זכר
 מקצוע:  מאסטר ג'דיי, חבר במועצת הג'דיי
 שיוך:  מסדר הג'דיי, הרפובליקה הגלקטית
 כוחות:  שליטה ב"כוח"
 כלי נשק:  חרב אור סגולה
 אזרחות:  הרפובליקה הישנה 
 תאריך פטירה:  BBY 19
 מקום פטירה:  קורסנט 
 סיבת המוות:  נרצח על ידי פלפטין
 דמויות קשורות
 חברים:  יודה, אובי ואן קנובי, קווי-גון ג'ין, אנאקין סקייווקר
 אויבים:  סית', דארת' סידיוס, הרוזן דוקו, ג'נגו פט, גנרל גריווס
 
מייס וינדו (באנגלית: Mace Windu; נולד בשנת BBY 72 ונהרג בשנת BBY 19) הוא דמות בדיונית המככבת בטרילוגיה השנייה של סרטי מלחמת הכוכבים. בסרטים גולם על ידי השחקן סמואל ל. ג'קסון. הדמות הופיעה בכל סרטי טרילוגיית הפריקוול: מלחמת הכוכבים - פרק 1: אימת הפנטום, מלחמת הכוכבים - פרק 2: מתקפת המשובטים ובמלחמת הכוכבים - פרק 3: נקמת הסית'. מייס וינדוּ הוא מאסטר ג'דיי מוערך. מייס וינדו תוכנן להיות אחיה של ליאה אורגנה וחברו של לוק סקייווקר, אך דמותו הוסרה מהטרילוגיה המקורית והוחזרה בטרילוגית הפריקוול.
הופעותיו בסרטים > אימת הפנטום; הופעה ראשונה

הופעתו הראשונה של מייס וינדוּ הייתה בסרט מלחמת הכוכבים - פרק 1: אימת הפנטום, שם הופיע כחבר במועצת הג'דיי. הוא נוכח כאשר קווי-גון ג'ין מביא את אנאקין סקייווקר הצעיר לפני המועצה, בטענה שהעבד הצעיר הוא למעשה "הנבחר" מנבואת הג'דיי, אשר נועד להביא איזון לכוח. המועצה מסרבת, אך שוקלת שנית את הערכתה לאחר שקווי-גון נרצח על ידי לורד הסית' דארת' מול. המועצה מאפשרת לאובי ואן קנובי להכשיר את אנאקין, ומכתירים אותו לדרגת אביר ג'דיי. וינדו נוכח בהלווייתו של קווי-גון, וקובע עם יודה כי הרוצח של קווי-גון היה ללא ספק סית', אך הם לא בטוחים האם מול היה מאסטר או שוליה.
הופעותיו בסרטים > מתקפת המשובטים

במהלך הסרט מלחמת הכוכבים - פרק 2: מתקפת המשובטים, וינדו חדל לתפקד במועצת הג'דיי וחזר לתפקידו הקודם. לאחר ניסיון ההתנקשות השני בסנאטור פאדמה אמידאלה, מייס וינדו צופה בדאגה הולכת וגדלה על אנאקין, שמתחיל למרוד בהדרכתו של אובי-וואן. מאוחר יותר, מייס מנסה לעזור לג'דיי נגד קונפדרציית המערכות העצמאיות של הרוזן דוקו/דארת' טיראנוס, ובסצנת השיא של הסרט מוביל את הג'דיי לקרב נגד צבא הדרואידים של דוקו. במהלך הקרב, וינדו הורג את צייד הראשים ג'נגו פט, המודל לצבא המשובטים.
הופעותיו בסרטים > נקמת הסית'; אנאקין, הקרב נגד פלפטין ומוות

בסרט מלחמת הכוכבים - פרק 3: נקמת הסית', אחרי שנלחם במשובטים 3 שנים, וינדוּ מגיע למסקנה כי הגיע הזמן לא לסמוך על הקנצלר העליון פלפטין. לאחר שפלפטין ממנה את אנקין לנציגו האישי במועצת הג'דיי, וינדוּ חושש כי המהלך נועד לתת לפלפטין הצבעה עקיפה בענייני הג'דיי. מייס מבטל את מינויו של אנאקין למאסטר ג'דיי, ומתוודה על חוסר האמון שלו בפלפטין בפני אובי-ואן ויודה. לאחר שאובי-ואן הרג את גנרל גריווס, אנאקין מודיע לוינדו כי פלפטין הוא למעשה לורד הסית' דארת' סידיוס.
פועל בהתאם, וינדוּ יוצא לתקוף את פלפטין ומגייס לעזרתו את אבירי הג'דיי קיט פיסטו, אייג'ן קולאר וסאיטי טין, ללא ידיעה כי פלפטין מוכן לתגובה כזאת. פלפטין מאשים את וינדו בבגידה, חושף את עצמו כלורד סית' והורג את שלושת חבריו של וינדו. רגעים לפני שאנאקין נכנס לחדר, וינדוּ בועט בפרצופו של פלפטין, מה שגורם לפלפטין לאבד את חרבו. וינדוּ מצמיד את חרבו לגרונו של פלפטין ומצהיר כי "הסית' נוצח אחת ולתמיד", ופלפטין מנסה לפגוע בווינדו באמצעות ברקי הסית' שלו. וינדו חוסם את הברקים, שמשחיתים את פניו של פלפטין קשות. פלפטין מתחנן בפני אנאקין להגן עליו וקבע כי רק הוא יוכל להציל את פאדמה ממוות בטרם עת. פלפטין מפסיק לתקוף וממשיך להתחנן בפני אנאקין, בעוד וינדוּ מצהיר כי בכוונתו להרוג את אדון הסית'. אנאקין מפציר במייס לא לעשות זאת בטענה כי זה מנוגד לקוד הג'דיי, וכי פלפטין חייב לעמוד לדין. וינדו משיב שלפלפטין יש שליטה בבית המשפט ובסנאט, לכן זה מסוכן לשמור אותו בחיים. וינדוּ מתכונן למכת ההרג, אך אנאקין כורת את ידו האוחזת בחרב האור, ופלפטין מחשמל את וינדו ומשתמש בכוח כדי לדחוף אותו מהחלון.
כישרונות ומיומנויות > סיוף

מייס וינדו היה לוחם אימתני ובאופן כללי נחשב לאחד מהסייפים הגדולים ביותר של מסדר הג'דיי. וינדו היה אמן בכל צורות הלחימה בחרב אור, ופיתח צורה בשם "ואאפאד", על שם הגזע השוכן בירח של כוכב הלכת סאראפין. וינדו היה היחיד שהצליח לשלוט בשיטת ה"ואאפאד": שני הג'דיי האחרים נגררו לטירוף לאחר ששיטת ה"ואאפאד" שלטה בהם במקום שהם ישלטו בה, ונגררו לצד האפל של הכוח. וינדו הוכיח מיומנות בלחימה עם שתי חרבות אור, ואף הימם את הרוזן דוקו בלחימתו. בנוסף, וינדו הביס את דארת' סידיוס בקרב, מה שאפילו מאסטר יודה לא היה מסוגל לעשות.
כישרונות ומיומנויות > שימוש בכוח

השליטה של מאסטר וינדו בכוח הייתה נרחבת. הוא ידוע בהתנגדותו לפיתיונות הצד האפל, אך תקשר את האופל הפנימי שלו לצד המואר. שליטתו בשיטת ה"ואאפאד" הוכיחה את מסירותו לצד המואר, והוא השתמש בכוח כדי לשפר את יכולות הגוף שלו: וינדו ביצע קפיצת כוח, וניצח במו ידיו צבא דרואידים שלם במהלך מלחמת הכוכבים: מלחמת המשובטים. וינדו "רכב" על מפולת סלעים בטאטואין, ביצע מהירות כוח גדולה והפגין יכולות טלקינזיס מרהיבות, שהתבטאו כשדחף הלכן AT-AT ענק בקלות. וינדו פיתח שיטה הנקראת "שאטרפוינט"; באמצעות שיטה זו, ניתן לצפות בחולשות היריב, אירועיו וחיי היום-יום שלו. כוח זה גם מאפשר לנפץ אובייקטים בלתי שבירים. שיטת השאטרפוינט הוכחה כיעילה, לאחר שווינדו השתמש בה נגד דארת' סידיוס.
כישרונות ומיומנויות > יכולות אחרות

למרות ההיבטים האפלים של טבעו ותעוזת הלחימה שלו, מייס וינדו מוכר גם כדיפלומט. עם שימוש במילים ובמוניטין אגדי, וינדו יישב סכסוכים רבים ללא נפגעים או מאבק. הודות לכישורו כדיפלומט ואומץ ליבו, יושרו ומיומנותו, וינדו צבר תפקיד בכיר במועצת הג'דיי. מייס וינדו הוצג גם כטייס מיומן במהלך הקרב על קורוסנט, למרות שנורה במהלך הקרב.
הופעות בסדרות אנימציה וטלוויזיה

בסדרה המצוירת מלחמת הכוכבים: מלחמת המשובטים, מייס וינדו קיבל תפקיד נרחב, ובין היתר מעך מאות דרואידים ללא חרב האור שלו. בפרק האחרון, וינדו מגן על קורוסנט ממתקפתו של גנרל גריווס. בעיצומו של הקרב, וינדו מבין כי המתקפה היא הסחה למטרתו האמיתית של גריווס: לחטוף את פלפטין. למרות שמאוחר מדי להציל את פלפטין, וינדו משתמש בכוח כדי לרסק את שריון החזה של גריווס, מה שגורם לגריווס השתעלויות רבות, אסתמה וצפצופים.
קורטני לי

| --- | --- |

לי במרץ 2013
 לידה:  3 באוקטובר 1985 (בן 39) אינדיאנפוליס שבאינדיאנה
 עמדה:  קלע
 גובה:  1.96 מטר
 מכללה:  אוניברסיטת מערב קנטקי
 דראפט:  בחירה מספר 22, 2008 אורלנדו מג'יק
 קבוצות כשחקן
 2008—2009   2009—2010   2010—2012   2012—2014   2014—2016   2016   2016—2019   2019—2020:  אורלנדו מג'יק   ניו ג'רזי נטס   יוסטון רוקטס   בוסטון סלטיקס   ממפיס גריזליס   שארלוט הורנטס   ניו יורק ניקס   דאלאס מאבריקס
קורטני לי (באנגלית: Courtney Lee; נולד ב-3 באוקטובר 1985) הוא כדורסלן עבר אמריקאי ששיחק בעמדת הקלע.
ראשית הקריירה

בשנת 2004 החל לי לשחק באוניברסיטת מערב קנטאקי, ובשנתו הראשונה קבע את שיא המכללה ל"פרשמן" כאשר קלע 461 נקודות ב-31 משחקים. בשנותיו במכללה, נבחר שלוש שנים לחמישיית השנה בליגה, כשבשנתו האחרונה נבחר לי לשחקן המצטיין של הליגה. לי גם עזר לקנטאקי להגיע לשלב שמינית גמר פלייאוף ה-NCAA, עם ממוצעים של 20.4 נקודות, כולל שיא קריירה של 33 נקודות מול אוניברסיטת ארקנסו.
לי סיים את קריירת המכללות שלו כשהוא משווה את שיאו של ג'ים מקדניאלס כקלעי המצטיין של המכללה בכל הזמנים עם 2,238 נקודות. ללי יש קעקוע שכתוב בו "R.I.P. Danny Rumph" (בתרגום חופשי: דני ראמף ז"ל) לזכרו של חברו הטוב לקבוצה במכללה, אשר התמוטט ומת תוך כדי משחק.
קריירת NBA

לי נבחר על ידי קבוצת אורלנדו מג'יק במקום ה-22 בדראפט ה-NBA של שנת 2008. ב-23 במרץ 2009 קבע את שיא הקריירה שלו בעונה הסדירה כאשר קלע 22 נקודות במדיסון סקוור גארדן נגד ניו יורק ניקס.
במהלך הסיבוב הראשון של הפלייאוף של עונת 2008 מול פילדלפיה 76', קלע לי 18 נקודות במשחק הראשון ו-24 נקודות במשחק השני בסדרה. במשחק החמישי בסדרה, נפגע לי בפניו בעקבות התקלות עם דווייט הווארד, שבר את אפו והחמיץ את המשחק השישי בסדרה. הוא חזר לשחק בסיבוב השני של הפלייאוף, בסדרה נגד בוסטון סלטיקס, אך נאלץ לשחק עם מסכה על פניו לשארית העונה.
בסיום עונת הרוקי שלו עבר לי לניו ג'רזי ביחד עם רייפר אלסטון וטוני באטי בעסקת חליפין תמורת וינס קרטר וריאן אנדרסון. במהלך עונת 2009/2010 הוביל לי את ניו ג'רזי עם 93 חטיפות בעונה ושיא קריירה של 30 נקודות בהפסד קבוצתו 107-101 לממפיס גריזליס.
ב-11 באוגוסט 2010, עבר לי ליוסטון רוקטס בעסקת חליפין אשר כללה חמישה שחקנים וארבע קבוצות.
ב-20 ביולי 2012 הוא הועבר בטרייד לבוסטון סלטיקס בתמורה לג'ג'ואן ג'ונסון, איטואן מור, שון ויליאמס ובחירת דראפט מהסיבוב השני ב-2013.
במהלך עונת 2013/2014 הועבר לממפיס גריזליס בטרייד משולש עם אוקלהומה סיטי ת'אנדר.
ב-17 בפברואר 2016 נשלח לשארלוט הורנטס בטרייד משולש בו נשלחו כריס אנדרסן (ממיאמי) ופי ג'יי היירסטון (משארלוט) לממפיס גריזליס, ובריאן רוברטס (משארלוט) הועבר למיאמי היט. בסיום העונה הפך לשחקן חופשי וחתם בניו יורק ניקס, בה שיחק במשך שתי עונות וחצי.
באמצע עונת 2018/2019 הועבר בטרייד יחד עם קריסטפס פורזינגיס, טריי ברק וטים הארדוויי הבן לדאלאס מאבריקס, תמורת דניס סמית', דיאנדרה ג'ורדן, ווסלי מת'יוס ושתי בחירות דראפט עתידיות. ביוני 2020 נפצע ברגלו השמאלית, ונאלץ להחמיץ את כל המשך עונת 2019/2020.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | אורלנדו | 77 | 42 | 25.2 | 0.450 | 0.404 | 0.830 | 2.3 | 1.2 | 1.0 | 0.2 | 8.4 |
| 2009/2010 | ניו ג'רזי | 71 | 66 | 33.5 | 0.436 | 0.338 | 0.869 | 3.5 | 1.7 | 1.3 | 0.3 | 12.5 |
| 2010/2011 | יוסטון | 81 | 1 | 21.3 | 0.439 | 0.408 | 0.792 | 2.6 | 1.2 | 0.7 | 0.2 | 8.3 |
| 2011/2012 | יוסטון | 58 | 26 | 30.3 | 0.433 | 0.401 | 0.826 | 2.7 | 1.5 | 1.2 | 0.4 | 11.4 |
| 2012/2013 | בוסטון | 78 | 39 | 24.9 | 0.464 | 0.372 | 0.861 | 2.4 | 1.8 | 1.1 | 0.3 | 7.8 |
| 2013/2014 | ממפיס | 49 | 47 | 30.0 | 0.476 | 0.345 | 0.900 | 2.8 | 1.7 | 0.9 | 0.4 | 11.0 |
| 2014/2015 | ממפיס | 77 | 74 | 30.6 | 0.448 | 0.402 | 0.860 | 2.3 | 2.0 | 1.0 | 0.2 | 10.1 |
| 2015/2016 | ממפיס | 51 | 37 | 29.2 | 0.458 | 0.370 | 0.826 | 2.3 | 1.5 | 1.0 | 0.3 | 10.0 |
| 2015/2016 | שארלוט | 28 | 28 | 30.2 | 0.445 | 0.392 | 0.885 | 3.1 | 2.1 | 1.2 | 0.4 | 8.9 |
| 2016/2017 | ניו יורק | 77 | 74 | 31.9 | 0.455 | 0.401 | 0.867 | 3.4 | 2.3 | 1.1 | 0.3 | 10.8 |
| 2017/2018 | ניו יורק | 76 | 69 | 30.4 | 0.454 | 0.406 | 0.919 | 2.9 | 2.4 | 1.1 | 0.2 | 12.0 |
| 2018/2019 | ניו יורק | 12 | 2 | 13.3 | 0.447 | 0.313 | 0.643 | 2.3 | 1.3 | 0.7 | 0.2 | 4.7 |
| 2018/2019 | דאלאס | 22 | 4 | 12.2 | 0.390 | 0.282 | 0.714 | 1.2 | 1.0 | 0.6 | 0.0 | 3.6 |
| 2019/2020 | דאלאס | 24 | 9 | 14.4 | 0.488 | 0.447 | 0.857 | 1.3 | 0.5 | 0.8 | 0.3 | 4.5 |
| קריירה |  | 811 | 518 | 27.1 | 0.451 | 0.388 | 0.853 | 2.6 | 1.7 | 1.0 | 0.3 | 9.6 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009 | אורלנדו | 21 | 16 | 26.2 | 0.435 | 0.273 | 0.885 | 1.9 | 1.3 | 0.9 | 0.1 | 8.0 |
| 2013 | בוסטון | 4 | 0 | 9.8 | 0.200 | 0.000 | 1.000 | 0.5 | 0.3 | 0.5 | 0.0 | 1.5 |
| 2014 | ממפיס | 7 | 7 | 32.0 | 0.417 | 0.316 | 0.778 | 2.0 | 1.7 | 0.7 | 0.3 | 10.0 |
| 2015 | ממפיס | 11 | 11 | 33.4 | 0.550 | 0.467 | 0.957 | 2.5 | 2.2 | 1.1 | 0.0 | 13.3 |
| 2016 | שארלוט | 7 | 7 | 36.7 | 0.412 | 0.444 | 0.933 | 2.9 | 1.3 | 0.9 | 0.4 | 8.6 |
| קריירה |  | 50 | 41 | 28.7 | 0.457 | 0.346 | 0.895 | 2.1 | 1.4 | 0.9 | 0.2 | 9.0 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
↑  בעקבות אירועי הפיגוע במרתון בוסטון בוטל המשחק בין בוסטון סלטיקס לאינדיאנה פייסרס, כך שכל אחת מהקבוצות שיחקה במהלך העונה הסדירה 81 משחקים בלבד
הערות שוליים

↑  Orlando Magic's fall guy will rise again... just ask John Terry - - Mirror Online
↑  קורטני לי נשלח בטרייד לשארלוט, באתר הרשמי של שארלוט הורנטס
↑  המאבריקס מצרפים את פורזינגיס, הארדוויי, לי וברק, באתר הקבוצה, 31 בינואר 2019
↑  לי נפצע ברגלו השמאלית, באתר המאבריקס, 22 ביוני 2020
צ'ידוזי אווזיים

צ'ידוזי אווזיים (באנגלית: Chidozie Awaziem; נולד ב-1 בינואר 1997) הוא כדורגלן ניגרי המשחק בעמדת הבלם בסינסינטי.
קריירה

אווזיים התחיל את הקריירה שלו בקבוצת נערים מקומית ובגיל 17 הצטרף לפורטו וכעבור שנה התחיל לשחק במדי קבוצת המילואים בליגה הפורטוגזית השנייה.
ב-27 בינואר 2016 ערך את הופעת הבכורה שלו בקבוצה שלו בקבוצה הראשית בניצחון 0–2 נגד פיירנסה.
בקיץ 2017 הושאל לנאנט מליגת העל הצרפתית עד לסיום העונה, על מנת לצבור דקות משחק.
ב-22 בינואר 2019 אווזים הושאל לריזספור. ב-15 באוגוסט 2019 הושאל ללגנס הספרדית לעונה אחת.
ב-5 בספטמבר 2020, אווזים הושאל לבואבישטה. בתום העונה שוחרר מפורטו ועבר לבואבישטה, ממנה הושאל לאלניהספור הטורקית. ב-2 באוגוסט 2022 הושאל להיידוק ספליט.
בקיץ 2024 חתם בסינסינטי מה-MLS.
קריירה בינלאומית

במאי 2016 זומן לראשונה לסגל נבחרת ניגריה לקראת משחקי הידידות נגד מאלי ולוקסמבורג. ב-1 ביוני 2017 ערך את הופעת הבכורה שלו בנבחרת בניצחון 0–3 נגד טוגו.
נכלל בסגל נבחרת ניגריה לטורניר גביע אפריקה לאומות 2023.
הערות שוליים

↑  Goodluck @NGSuperEagles ,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית)
| נבחרת ניגריה – מונדיאל 2018 |
| --- | --- | --- |
|  1 אזנווה •  2 אידובו •  3 אצ'יאג'ילה •  4 אנדידי •  5 טרוסט-אקונג •  6 באלוגון •  7 מוסא •  8 אטבו •  9 איגהלו •  10 מיקל •   11 מוזס •  12 עבדולאהי • 13 ואנקובו •  14 איהנאצ'ו • 15 אובי • 16 אקפיי • 17 אונאזי • 18 איוובי • 19 אוגו • 20 אווזיים • 21 אבואהי • 22 אומרו • 23 אוזוהו • מאמן: רוהר |  1 אזנווה •  2 אידובו •  3 אצ'יאג'ילה •  4 אנדידי •  5 טרוסט-אקונג •  6 באלוגון •  7 מוסא •  8 אטבו •  9 איגהלו •  10 מיקל •   11 מוזס •  12 עבדולאהי • 13 ואנקובו •  14 איהנאצ'ו • 15 אובי • 16 אקפיי • 17 אונאזי • 18 איוובי • 19 אוגו • 20 אווזיים • 21 אבואהי • 22 אומרו • 23 אוזוהו • מאמן: רוהר | ניגריה |
| נבחרת ניגריה – גביע אפריקה לאומות 2019 (מקום שלישי) |
| --- | --- | --- |
|  1 אזנווה •  2 איינה •  3 קולניס •  4 אנדידי •  5 טרוסט-אקונג •  6 באולגון •  7 מוסא •  8 אטבו •  9 איגהלו •  10 אובי מיקל •   11 אונייקורו •  12 עבדולחי • 13 צ'וקווזה •  14 אונואצ'ו • 15 סימון • 16 אקפיי • 17 קלאו • 18 איוובי • 19 אוגו • 20 אווזיים • 21 אוסימן • 22 אומרואו • 23 אוזוהו • מאמן: רוהר |  1 אזנווה •  2 איינה •  3 קולניס •  4 אנדידי •  5 טרוסט-אקונג •  6 באולגון •  7 מוסא •  8 אטבו •  9 איגהלו •  10 אובי מיקל •   11 אונייקורו •  12 עבדולחי • 13 צ'וקווזה •  14 אונואצ'ו • 15 סימון • 16 אקפיי • 17 קלאו • 18 איוובי • 19 אוגו • 20 אווזיים • 21 אוסימן • 22 אומרואו • 23 אוזוהו • מאמן: רוהר | ניגריה |
| נבחרת ניגריה – גביע אפריקה לאומות 2021 |
| --- | --- | --- |
|  1 אוקויה •  2 איינה •  3 קולינס •  4 אנדידי •  5 טרוסט-אקונג •  6 אג'יי •  7 מוסא •  8 אוניקה •  9 איגהלו •  10 אריבו •   11 אונייקורו •  12 סאנוסי • 13 אג'וקה •  14 איהנאצ'ו • 15 סימון • 16 אקפיי • 17 צ'וקווזה • 18 איוובי • 19 אווניי • 20 אווזיים • 21 אבוהי • 22 אומרו • 23 אוזוהו • 24 סאדיק • 25 נווקאלי • 26 אנדה • 27 נובל • 28 אולאינקה • מאמן: אגואבון |  1 אוקויה •  2 איינה •  3 קולינס •  4 אנדידי •  5 טרוסט-אקונג •  6 אג'יי •  7 מוסא •  8 אוניקה •  9 איגהלו •  10 אריבו •   11 אונייקורו •  12 סאנוסי • 13 אג'וקה •  14 איהנאצ'ו • 15 סימון • 16 אקפיי • 17 צ'וקווזה • 18 איוובי • 19 אווניי • 20 אווזיים • 21 אבוהי • 22 אומרו • 23 אוזוהו • 24 סאדיק • 25 נווקאלי • 26 אנדה • 27 נובל • 28 אולאינקה • מאמן: אגואבון | ניגריה |
| נבחרת ניגריה – גביע אפריקה לאומות 2023 |
| --- | --- | --- |
|  1 אוזוהו •  2 איינה •  3 סאנוסי •  4 יוסוף •  5 טרוסט-אקונג •  6 אג'יי •  7 מוסא •  8 אוניקה •  9 אוסימן •  10 אריבו •   11 צ'וקווזה •  12 אוסאי-סמואל • 13 אונימאצ'י •  14 איהנאצ'ו • 15 סימון • 16 אוג'ו • 17 איוובי • 18 לוקמן • 19 סאדיק • 20 אווזיים • 21 באסי • 22 אומרו • 23 נוובילי • 24 מופי • 25 אונידיקה • מאמן: פסיירו |  1 אוזוהו •  2 איינה •  3 סאנוסי •  4 יוסוף •  5 טרוסט-אקונג •  6 אג'יי •  7 מוסא •  8 אוניקה •  9 אוסימן •  10 אריבו •   11 צ'וקווזה •  12 אוסאי-סמואל • 13 אונימאצ'י •  14 איהנאצ'ו • 15 סימון • 16 אוג'ו • 17 איוובי • 18 לוקמן • 19 סאדיק • 20 אווזיים • 21 באסי • 22 אומרו • 23 נוובילי • 24 מופי • 25 אונידיקה • מאמן: פסיירו | ניגריה |
נאנו (כדורגלן)

אאולניו אנג'לו צ'יפלה גומש (בפורטוגזית: Eulânio Ângelo Chipela Gomes; נולד ב-17 במאי 1994) הוא כדורגלן מגינאה ביסאו המשחק בעמדת הקשר בסמסונספור.
קריירת מועדונים

נאנו התחיל את הקריירה שלו בקבוצת הכדורגל טאבויירה בה שיחק עד גיל 17 (למעט שנה אחת בה שיחק בבנפיקה ליסבון). בקיץ 2011, נאנו הצטרף לזו של ביירה-מאר. ב-27 בפברואר 2013 נאנו ערך את הופעת הבכורה שלו בקבוצה הבוגרת. ב-12 באוגוסט ערך את הופעת הבכורה שלו בקבוצה הבוגרת בהפסד 3-2 לפורטו ב'.
בקיץ 2014 הושאל לגאפנהה עד לסיום העונה. ב-4 בינואר 2015 הבקיע את שער הבכורה שלו בקבוצה בניצחון 2-3 נגד מאריטימו ג'.
בקיץ 2018 חתם במאריטימו ב', בה שיחק 3 שנים בסיומן הצטרף לקבוצה הראשונה. ב-16 בפברואר 2020 הבקיע את שער הבכורה שלו בליגת העל הפורטוגלית.
ב-5 באוקטובר 2020 חתם בפורטו תמורת 1.3 מיליון אירו. ב-21 באוקטובר ערך את הופעת הבכורה שלו בזירה האירופית בהפסד 3-1 למנצ'סטר סיטי במסגרת שלב הבתים של ליגת האלופות.
ב-10 בינואר 2022 נאנו הושאל לדאלאס מה-MLS בה שיחק עד לסיום העונה.
ב-31 בינואר 2023 הושאל לסנטה קלרה.
קריירה בינלאומית

בשנת 2019, נאנו החליט לייצג את גינאה ביסאו, מאחר שלמשפחתו יש שורשים במדינה. ב-8 ביוני ערך את הופעת הבכורה שלו בנבחרת בהפסד 2-0 לאנגולה. ב-4 בספטמבר 2019 הבקיע את שער הבכורה שלו בנבחרת בניצחון 0-1 נגד סאו טומה ופרינסיפה.
נאנו נכלל בסגל הנבחרת לקראת גביע אפריקה לאומות 2021.
נכלל בסגל נבחרת גינאה ביסאו לטורניר גביע אפריקה לאומות 2023.
הערות שוליים

↑  BACIRO CANDE ANUNCIA LISTA DOS CONVOCADOS COM 14 ESTREIANTES PARA O CAN'2024 בחשבון הפייסבוק הרשמי של פדרציית הכדורגל של גינאה ביסאו, 22 בדצמבר 2023 (בפורטוגזית)
| נבחרת גינאה ביסאו – גביע אפריקה לאומות 2019 |
| --- | --- | --- |
|  1 י. מנדש •  2 נג'אק •  3 בורה •  4 מרסלו •  5 רודינילסון •  6 ת. דאבו •  7 ז'ז'יניו •  8 ז'אקיטה •  9 רומאריו •  10 פלה •   11 ז'ורז'יניו •  12 ר. דאבי • 13 מנדי •  14 סוארס • 15 ט. סילבה • 16 קסאמה • 17 מאמה באלדה • 18 פיקטי • 19 ג'. מנדש • 20 מאנה • 21 נאנו • 22 מ. קאנדה • 23 סה • מאמן: ב. קאנדה |  1 י. מנדש •  2 נג'אק •  3 בורה •  4 מרסלו •  5 רודינילסון •  6 ת. דאבו •  7 ז'ז'יניו •  8 ז'אקיטה •  9 רומאריו •  10 פלה •   11 ז'ורז'יניו •  12 ר. דאבי • 13 מנדי •  14 סוארס • 15 ט. סילבה • 16 קסאמה • 17 מאמה באלדה • 18 פיקטי • 19 ג'. מנדש • 20 מאנה • 21 נאנו • 22 מ. קאנדה • 23 סה • מאמן: ב. קאנדה | גינאה ביסאו |
| נבחרת גינאה ביסאו – גביע אפריקה לאומות 2021 |
| --- | --- | --- |
|  1 י. מנדש •  2 פ. קאנדה •  3 אוצ'ה •  4 ז'וניור •  5 קמארה •  6 בורה •  7 רודריגש •  8 ז'אקיטה •  9 אמברי •  10 פלה •   11 ז'ורז'יניו •  12 גומיס • 13 א. מנדי •  14 פ. מנדי • 15 אנסדה • 16 קסאמה • 17 מאמה באלדה • 18 פיקטי • 19 ג'. מנדש • 20 מאנה • 21 נאנו • 22 סנגאנטה • 23 סמדו • 24 מנואל באלדה • מאמן: ב. קאנדה |  1 י. מנדש •  2 פ. קאנדה •  3 אוצ'ה •  4 ז'וניור •  5 קמארה •  6 בורה •  7 רודריגש •  8 ז'אקיטה •  9 אמברי •  10 פלה •   11 ז'ורז'יניו •  12 גומיס • 13 א. מנדי •  14 פ. מנדי • 15 אנסדה • 16 קסאמה • 17 מאמה באלדה • 18 פיקטי • 19 ג'. מנדש • 20 מאנה • 21 נאנו • 22 סנגאנטה • 23 סמדו • 24 מנואל באלדה • מאמן: ב. קאנדה | גינאה ביסאו |
| נבחרת גינאה ביסאו – גביע אפריקה לאומות 2023 |
| --- | --- | --- |
|  1 י. מנדש •  2 קאנדה •  3 פרנקולינו •  4 דיאלו •  5 ה. מנדש •  6 נ. גומש •  7 דלסיו •  8 סמדו •  9 גאנו •  10 ק. מאנה •   11 מרסיאנו •  12 דז'וקו • 13 ק. גומש •  14 רודריגש • 15 אנקדה • 16 קסאמה • 17 באלדה • 18 קיזרה • 19 ביקל • 20 ס. מאנה • 21 נאנו • 22 סנז'נטה • 23 אמבדז'ה • 24 זה טורבו • 25 יה • 26 בנז'אקי • 27 מנדי • מאמן: ב. קאנדה |  1 י. מנדש •  2 קאנדה •  3 פרנקולינו •  4 דיאלו •  5 ה. מנדש •  6 נ. גומש •  7 דלסיו •  8 סמדו •  9 גאנו •  10 ק. מאנה •   11 מרסיאנו •  12 דז'וקו • 13 ק. גומש •  14 רודריגש • 15 אנקדה • 16 קסאמה • 17 באלדה • 18 קיזרה • 19 ביקל • 20 ס. מאנה • 21 נאנו • 22 סנז'נטה • 23 אמבדז'ה • 24 זה טורבו • 25 יה • 26 בנז'אקי • 27 מנדי • מאמן: ב. קאנדה | גינאה ביסאו |
אשר ישעיה רובין

רבי אשר ישעיה רובין (תקל"ה, 1775 – י"ד בניסן תר"ה, 1845) היה אדמו"ר ורבה של רופשיץ. ממלא מקום חמיו רבי נפתלי מרופשיץ.
ביוגרפיה

נולד בוורשה לרבי אליעזר ליפמן רובין ("החייט") ולפרומט בתו של רבי אשר הורוביץ אב בית-דין נארול.
בצעירותו היה תלמידם של רבי יעקב יצחק הורוביץ (החוזה מלובלין), רבי אברהם יהושע השיל מאפטא, רבי ישראל הופשטיין מקוז'ניץ ורבי מנחם מנדל מרימנוב. נישא לרייצא בתו של רבי נפתלי צבי הורוביץ.
לאחר פטירת חותנו בשנת תקפ"ז נתמנה על ידי רבי שלום רוזנפלד מקאמינקא ורבי שמעון מרילוס מירוסלב למלא את מקומו כרבה של רופשיץ ולאדמו"רה ותלמידי חמיו עברו אליו. הוא נודע בעיקר ביראת שמיים המופלגת שלו, בהקפדתו על ענייני קדושה וטהרה ובענוותנותו.
צדיקי דורו העריצו אותו והפליגו בשבחו ומפורסמת היא הגדרתו של בעל הדברי חיים מצאנז כי רבי אשר ישעיה הוא "אור העולם". ובספרו דברי חיים הוא מכנהו "אדמו"ר נר ישראל גאון הדור קדוש ישראל מו"ה אשר ישעיה נרו יאיר".
מסופר שכשהגיע לראשונה לחוזה מלובלין אמר שהוא "קורבן פסח יפה" ואכן נפטר בערב פסח ה'תר"ה, כשהוא בן 70. לאחר פטירתו פורסמו דברי תורתו בספר "אור ישע".
תלמידיו

בסוף ימיו נודע רבי אשר ישעיה כגדול אדמו"רי גליציה בדורו, ותלמידו המובהק רבי שלום רוזנפלד מקאמינקא אמר  שכדאי ללכת שלש מאות מיל כדי לקבל שלום עליכם מרבי אשר ישעיה.
רבי שמעון מרילוס מירוסלב.
רבי חיים הלברשטאם מצאנז.
רבי אליעזר הורוביץ מדז'יקוב.
רבי שלום רוזנפלד מקאמינקא.
רבי אהרן אפשטיין מקראקא.
רבי יקותיאל יהודה טייטלבוים (ייטב לב).
רבי יצחק אייזיק אייכנשטיין מזידיטשוב.
רבי יצחק אייזיק ספרין מקומרנה.
רבי שלמה זלמן יוסף מחסידות וויליפולי.
רבי צבי הירש פרידמן מליסקא.
רבי יחזקאל שרגא הלברשטאם משינאווא.
רבי אברהם יהודה שוורץ מחבר ספר קול אריה.
צאצאיו

רבי מנשה, מילא את מקום אביו ברופשיץ (נפטר ה'תרכ"א)
רבי אהרן, היה רב ברימנוב (נפטר ה'תרי"ז)
רבי אלימלך, היה רב בסוקולוב פודלסקי (נפטר ה'תרכ"ב)
רבי מנחם מענדל, היה רב בגלוגוב (נפטר ה'תרל"ג)
רבי יחיאל, היה רב בקולבסוב (ה'תק"ע - ה'תר"ך)
חנה, אשת רבי משולם פייבוש האלפרין מברז'אן
בת נוספת נישאה לרב יצחק רייך, חמיו של רבי אברהם מתתיהו פרידמן האדמו"ר משטפנשט
ביאורים

↑  נודע בפולין כ"צדיק נסתר"
↑  חתן רבי מאיר איש הורוביץ רבה של טיקטין, המכונה "המהר"ם מטיקטין"[דרוש מקור]
הערות שוליים

↑  בקונטרס בגדי אהרן שבסוף ספר מוצל מאש, עמוד כא הערה ט.
↑  שו"ת דברי חיים חלק יורה דעה סימן נ"א.
↑  דרכי דוד (קאשנוב), עמוד נ"ב.
| --- | --- |
בקרת זהויות :  NLI: 987007312975105171  ISNI: 0000 0000 6694 7716  LCCN: n86061659  VIAF: 50704802   WorldCat (עם VIAF): 50704802